open-index/open-wikipedia-markdown huggingface dataset:
Kroatian alle 20-vuotiaiden jääkiekkomaajoukkue

**Kroatian alle 20-vuotiaiden jääkiekkomaajoukkue** edustaa Kroatiaa jääkiekon nuorten maailmanmestaruuskilpailuissa ja muissa kansainvälisissä ikäluokan otteluissa. 

## Sijoitukset maailmanmestaruuskilpailuissa

* 1993 – C-sarjan karsinnat; 7.
* 1994 – C-sarjan karsinnat; 7.
* 1995 – C2-sarja; 5.
* 1996 – D-sarja; 1.
* 1997 – C-sarja; 7.
* 1998 – C-sarja; 5.
* 1999 – C-sarja; 8.
* 2000 – D-sarja; 1.
* 2001 – 2. divisioona; 6.
* 2002 – 2. divisioona; 4.
* 2003 – 1. divisioona, ryhmä A; 6.
* 2004 – 2. divisioona, ryhmä B; 3.
* 2005 – 2. divisioona, ryhmä B; 3.
* 2006 – 2. divisioona, ryhmä B; 2.
* 2007 – 2. divisioona, ryhmä A; 3.
* 2008 – 2. divisioona, ryhmä B; 3.
* 2009 – 2. divisioona, ryhmä B; 1.
* 2010 – 1. divisioona, ryhmä B; 5.

* 2011 – 1. divisioona, ryhmä B; 5.
* 2012 – 1. divisioona, ryhmä B; 5.
* 2013 – 1. divisioona, ryhmä B; 6.
* 2014 – 2. divisioona, ryhmä A; 6.
* 2015 – 2. divisioona, ryhmä B; 1.
* 2016 – 2. divisioona, ryhmä A; 4.
* 2017 – 2. divisioona, ryhmä A; 6.
* 2018 – 2. divisioona, ryhmä B; 3.
* 2019 – 2. divisioona, ryhmä B; 2.
* 2020 – 2. divisioona, ryhmä B; 4.
* 2021 – 2. divisioona, ryhmä B; Turnaus peruttiin koronaviruspandemian vuoksi.
* 2022 – 2. divisioona, ryhmä B; 1.
* 2023 – 2. divisioona, ryhmä A; 1.
* 2024 – 1. divisioona, ryhmä B; 6.
* 2025 – 2. divisioona, ryhmä A; 2.
* 2026 – 2. divisioona, ryhmä A; 3.

## Lähteet
* 1

### Viitteet

### Huomautukset
1Lähde on harrastelijasivu, jossa ei ole käytetty lähdeviitteitä, ja se on päivitetty viimeksi 30.11.2014. Tietolaatikon ottelutuloksiin on suhtauduttava varauksella.
Cersay

**Cersay** on entinen Ranskan kunta Deux-Sèvresin departementissa Poitou-Charentesin hallintoalueella. Vuonna 2014 kunnassa oli 998 asukasta. Sen pinta-ala oli 36,8 neliökilometriä.

1. tammikuuta 2017 Cersay, Bouillé-Saint-Paul ja Massais yhdistettiin Val en Vignesin kunnaksi.

Cersay sijaitsi Deux-Sèvresin departementin pohjoisosassa. Thouarsiin matkaa oli 15 kilometriä, Bressuireen 30 kilometriä ja Saumuriin 35 kilometriä. Lähin iso kaupunki oli Angers 60 kilometrin päässä.

## Lähteet

## Aiheesta muualla
Chef-Boutonne

**Chef-Boutonne** on Ranskan kunta Deux-Sèvresin departementissa Poitou-Charentesin hallintoalueella. 20 neliökilometrin laajuisessa kunnassa oli vuoden 2012 väestönlaskennassa 2&nbsp;097 asukasta.

Chef-Boutonne sijaitsee departementin eteläosassa. Matkaa Poitiersiin on 80 kilometriä, La Rochelleen sata, Niortiin 40 ja Angoulêmeen 60 kilometriä. Kunta sijaitsee tasangolla noin 100 metrin korkeudella merenpinnasta. Boutonne-joki saa alkunsa kunnan alueelta.
Cherveux

**Cherveux** on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin koillispuolella. Kunnan pinta-ala on 22,3 neliökilometriä ja siellä on arviolta 1&nbsp;896 asukasta (vuonna 2016).

Kunnassa sijaitsevat Cherveux’n ja La Carten keskiaikaiset linnat.

## Lähteet

## Aiheesta muualla
CHL Top Prospects Game

**CHL/NHL Top Prospects Game** on vuosittain Canadian Hockey Leaguen järjestämä tähdistöottelu, johon osallistuu potentiaaliset mahdollisimman pienellä numerolla seuraavana kesänä  pelaajat Kanadan junioriliigoista WHL:stä, OHL:stä ja QMJHL:stä. Valinnat tähdistöotteluun tekevät NHL-seurojen toimitusjohtajat ja kykyjenetsijät. Vuosina 1992–1995 tähdistöottelu tunnettiin nimellä **CHL All-Star Challenge**. Ottelun yhteydessä järjestetään myös taitokilpailut.

Tähdistöottelun joukkueet ovat kulkeneet useimmiten Don Cherryn ja Bobby Orrin mukaan nimettyinä ja he ovat myös valmentaneet joukkueitaan. Vuodesta 1996 asti poikkeuksen joukkueisiin on tehnyt vuonna 2002 Tiger Williamsin ja Kelly Hrudeyn mukaan nimetyt joukkeet, vuonna 2005 John Davidsonin mukaan nimetty joukkue sekä vuonna 2007 Pat Burnsin valmentama Team Red ja Scotty Bowmanin valmentama Team White. Vuonna 2008 Team Redia valmensi Lanny MacDonald ja Mike Vernon ja Team Whitea Grant Fuhr ja Glenn Anderson.

Suomalaisista tähdistöottelussa ovat pelanneet Aki Seitsonen (2004), Jyri Niemi (2008), Tommi Kivistö (2009), Christopher Gibson (2011), Julius Honka (2014), Olli Juolevi (2016), Markus Niemeläinen (2016), Otto Somppi (2016), Henri Jokiharju (2017), Eemeli Räsänen (2017), Juuso Välimäki (2017), Lassi Thomson (2019) ja Kasper Puutio (2020). Lisäksi Olli Määttä valittiin otteluun vuonna 2012, mutta loukkaantuminen esti hänen osallistumisensa. Määttä, Honka, Juolevi, Välimäki ja Jokiharju ovat tulleet sittemmin varatuiksi ensimmäisellä kierroksella NHL:ään. Jyri Niemi saavutti vuonna 2009 taitokilpailussa kovimman lyöntilaukauksen tuloksella 158&nbsp;km/h. Henri Jokiharju puolestaan teki vuonna 2017 edustamansa Team Cherryn 7–5-voittoon päättyneessä ottelussa kolme syöttöpistettä ja hänet palkittiin joukkueensa parhaana pelaajana.

## Tähdistöottelut ja tapahtumapaikat

## Katso myös
*CCM/USA Hockey All-American Prospects Game

## Lähteet

## Aiheesta muualla
* Home Hardware Top Prospects Game  
* CHL:n kotisivut
Charb

**Stéphane Jean-Abel Michel Charbonnier**, taiteilijanimeltään **Charb**, (21. elokuuta 1967 Conflans-Sainte-Honorine – 7. tammikuuta 2015 Pariisi) oli ranskalainen pilapiirtäjä ja toimittaja, joka työskenteli pilalehti *[[Charlie Hebdo]]n* päätoimittajana vuodesta 2009. Sitä ennen hän oli työskennellyt useissa eri sanoma- ja aikakausilehdissä. Muhammed-pilakuvien julkaisemisen vuoksi Charb joutui äärimuslimien tappouhkauksen kohteeksi ja hän sai surmansa tammikuussa 2015 lehden toimitukseen tehdyssä hyökkäyksessä. 

Charbin teoksia ovat aikaisemmin julkaiseet myös useat muut lehdet, kuten sarjakuvalehti *[[L’Écho des savanes]]*, tv-lehti *[[Télérama]]*  sekä kannattamansa Ranskan kommunistisen puolueen päivälehti *[[L’Humanité]]*. Hänen tunnetuimpia piirroshahmojaan olivat anarkistisen koiran ja fasistisen kissan muodostama parivaljakko *[[Maurice ja Patapon]]*. Charb tunnettiin myös uskonnollisia ääriliikkeitä arvostelevista pilapiirroksistaan, joita hän piirsi erityisesti ääri-islamisteista.

## Lähteet

## Aiheesta muualla
Chey

**Chey** on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin itäpuolella. Kunnan pinta-ala on 21,6 neliökilometriä ja siellä on arviolta 568 asukasta (vuonna 2016).

Cheyn naapurikunnat ovat Chenay, Sepvret, Exoudun, Lezay ja Bougon.

## Lähteet

## Aiheesta muualla
Chiché (Deux-Sèvres)

**Chiché** on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 47,0 neliökilometriä ja siellä on arviolta 1&nbsp;690 asukasta (vuonna 2016).

Kunta sijaitsee Nantesista Poitiers’hen johtavan tien 149 (E62) varrella, 12 km etelään Bressuiresta ja 18 km pohjoiseen Parthenaysta. Kunnan läpi virtaa Thouaretjoki.

## Lähteet

## Aiheesta muualla
Chizé

**Chizé** on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 23,5 neliökilometriä ja siellä on arviolta 871 asukasta (vuonna 2016).

Kunta sijaitsee departementin etelärajalla ja rajoittuu etelässä kahteen Charente-Maritimen departementin kuntaan. Kunnan läpi virtaa Boutonnejoki. Chizén metsässä sijaitsee Zoorama-eläinpuisto ja noin 70 tutkijaa työllistävä biologinen tutkimusasema *Centre d’Etudes Biologiques de Chizé * (CEBC), joka on osa La Rochellen yliopistoa.

## Lähteet

## Aiheesta muualla
Romanian alle 20-vuotiaiden jääkiekkomaajoukkue

**Romanian alle 20-vuotiaiden jääkiekkomaajoukkue** edustaa Romaniaa jääkiekon nuorten maailmanmestaruuskilpailuissa ja muissa ikäluokan kansainvälisissä otteluissa. 

## Sijoitukset maailmanmestaruuskilpailuissa

* 1983 – C-sarja; 1.
* 1984 – B-sarja, 7.
* 1985 – B-sarja; 7.
* 1986 – B-sarja; 4.
* 1987 – B-sarja; 6.
* 1988 – B-sarja; 2.
* 1989 – B-sarja; 3.
* 1990 – B-sarja; 7.
* 1991 – B-sarja; 5.
* 1992 – B-sarja; 5.
* 1993 – B-sarja; 7.
* 1994 – B-sarja; 8.
* 1995 – C1-sarja; 6.
* 1996 – C-sarja; 6.
* 1997 – C-sarja; 6.
* 1998 – C-sarja; 8.
* 1999 – D-sarja; 3.
* 2000 – D-sarja; 2.
* 2001 – 3. divisioona; 3.
* 2002 – 3. divisioona; 4.
* 2003 – 2. divisioona, ryhmä A; 3.
* 2004 – 2. divisioona, ryhmä A; 2.
* 2005 – 2. divisioona, ryhmä A; 2.

* 2006 – 2. divisioona, ryhmä A; 3.
* 2007 – 2. divisioona, ryhmä A; 2.
* 2008 – 2. divisioona, ryhmä A; 5.
* 2009 – 2. divisioona, ryhmä A; 6.
* 2010 – 2. divisioona, ryhmä B; 3.
* 2011 – 2. divisioona, ryhmä B; 4.
* 2012 – 2. divisioona, ryhmä B; 1.
* 2013 – 2. divisioona, ryhmä A; 3.
* 2014 – 2. divisioona, ryhmä A; 5.
* 2015 – 2. divisioona, ryhmä A; 6.
* 2016 – 2. divisioona, ryhmä B; 1.
* 2017 – 2. divisioona, ryhmä A; 3.
* 2018 – 2. divisioona, ryhmä A; 5.
* 2019 – 2. divisioona, ryhmä A; 4.
* 2020 – 2. divisioona, ryhmä A; 4.
* 2021 – 2. divisioona, ryhmä A:n turnaus peruttiin koronaviruspandemian vuoksi.
* 2022 – 2. divisioona, ryhmä A; 6.
* 2023 – 2. divisioona, ryhmä A; 6.
* 2024 – 2. divisioona, ryhmä B; 1.
* 2025 – 2. divisioona, ryhmä A; 2.
* 2026 – 2. divisioona, ryhmä A; 4.

## Lähteet
* 

### Viitteet
Cirières

**Cirières** on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 16,8 neliökilometriä ja siellä on arviolta 959 asukasta (vuonna 2016).

Cirières kuuluu Bressuiren kaupungin ympärille syntyneeseen 44 kunnan muodostamaan taajamakuntaan *Communauté d’agglomération du Bocage bressuirais* Deux-Sèvresin departementin luoteiskulmassa.

## Lähteet

## Aiheesta muualla
Châtillon

**Châtillon** voi tarkoittaa seuraavia:

## Paikkoja
* Châtillon (aik. Châtillon-sous-Bagneux), kunta Hauts-de-Seinen departementissa Ranskassa lähellä Pariisia
** Châtillon-Montrougen metroasema, Pariisin metrolinjan nro 13 eteläinen pääteasema Châtillonin ja Montrougen rajalla
* Châtillon-en-Bazois, kunta Nièvren departementissa Ranskassa
* Châtillon-sur-Chalaronne, kunta Ainin departementissa Ranskassa
* Châtillon-sur-Indre, kunta Indren departementissa Ranskassa
* Châtillon-en-Michaille, kunta Ainin departementissa Ranskassa
* Châtillon-la-Palud, kunta Ainin departementissa Ranskassa 
* Châtillon-sur-Seine, kunta Côte-d’Orin departementissa Ranskassa
* Châtillon-sur-Thouet, kunta Deux-Sèvresin departementissa Ranskassa
* Châtillon, kunta Aostanlaaksossa Italiassa

## Henkilöitä
* Gautier de Châtillon, ranskalainen keskiaikainen kirjailija ja teologi
Clussais-la-Pommeraie

**Clussais-la-Pommeraie** on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee kaupunkien Poitiers, Niort ja Angoulême välissä. Kunnan pinta-ala on 31,0 neliökilometriä ja siellä on arviolta 591 asukasta (vuonna 2016).

Vuonna 2011 taiteilija Armand Langlois teki kylän juhlasalin ulkoseiniin neljä suurta trompe l’œil -tyylistä maalausta.

## Lähteet

## Aiheesta muualla
Teiksobaktiini

**Teiksobaktiini** on uusi antibiootti. Northeastern Universityn tutkijoiden tammikuussa 2015 julkaistun tiedon mukaan kehittämä antibiootti vaikuttaa antibioottiresistentteihin mikrobeihin. Se tehosi esimerkiksi MRSA:han, mutta sillä ei ollut haitallista vaikutusta nisäkkäiden kudoksille, eikä se näytä kehittävän resistenssiä. Ihmiskokeet ovat vuorossa seuraavaksi.

Teiksobaktiinin kemiallinen kaava on C58H95N15O15, moolimassa 1242,488&nbsp;g/mol ja CAS-numero 1613225-53-8.

## Lähteet

## Aiheesta muualla
*PubChem: Teixobactin 
*Kang Jin, Iek Hou Sam, Kathy Hiu Laam Po, Du’an Lin, Ebrahim H. Ghazvini Zadeh, Sheng Chen, Yu Yuan, Xuechen Li: Total synthesis of teixobactin, Nature Communications 7, Article number: 12394 (2016) doi:10.1038/ncomms12394, 03 August 2016 
*
*
*
Clessé (Deux-Sèvres)

**Clessé** on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Bressuiren kaupungin kaakkois- ja Parthenayn luoteispuolella. Kunnan pinta-ala on 29,1 neliökilometriä ja siellä on arviolta 954 asukasta (vuonna 2016). 

## Lähteet

## Aiheesta muualla
Efendi

**Efendi** (joskus myös **effendi**; herra, ylimys) oli ylimyksestä tai korkea-arvoisesta ja oppineesta virkamiehestä käytetty arvonimi Osmanien valtakunnassa ja Egyptissä. Sanaa käytetään yhä, mutta se on muuttunut merkitykseltään melko tavanomaiseksi kohteliaisuudeksi.

Termi on laina keskiajan kreikan sanasta *afendēs* (αφέντης), joka puolestaan juontuu antiikin kreikan herraa tai ylimystä tarkoittavasta sanasta *authentēs* (αὐθέντης). Arvonimi *efendi* oli käytössä Anatoliassa 1200-1300-luvuilla, jo ennen osmanien aikaa.

Osmanien aikana efendi vastasi suurin piirtein englanninkielistä arvonimeä *[[Sir]]*. Sitä käytettiin osoittamaan korkea-arvoisuutta muiden osmanien arvonimien kuten bey ja pašša ohella, mutta efendi jäi pois mikäli kantaja yleni esimerkiksi efendistä paššaksi. Se liitettiin osaksi kantajansa nimeä ja sitä käytettiin varsinaisen nimen jälkeen (esimerkiksi Kemal Kaya Efendi). Yhdessä toisen arvoa tai virkaa kuvaavan termin kanssa se osoitti johtajuutta tai erityistä asemaa; esimerkiksi sulttaanin päähenkilääkäriä kutsuttiin arvonimellä *hekim efendi*. Omistusmuotoa *efendim* ("herrani") käyttivät palvelijat puhutellessaan isäntäänsä tai korkea-arvoista vierasta.

1800-luvulla arvonimen käyttöä yritettiin säädellä lailla. Efendiä käytettiin myös prinssin arvonimenä joko aiemman Şehzaden tilalla tai sen kanssa (esimerkiksi Şehzade Yusuf İzettin Efendi) ja se myönnettiin myös sulttaanien vaimoille, joiden arvonimeksi tuli *kadin efendi*. Se annettiin lisäksi Sheikki al-Islamille sekä muiden kirkkojen johtajille valtakunnan alueella.

Osmanien valtakunnan lisäksi efendi jäi joidenkin entisten itsenäistyneiden osmaniprovinssien käyttöön. Samoin kuin Osmanien valtakunnassa myös Egyptissä sillä tarkoitettiin oppineisuutta ja korkea-arvoisuutta, ja se oli beytä alempi arvonimi. Siirtomaavalta-ajan Pohjois-Afrikassa ja Lähi-idässä efendi yleistyi käytettäväksi länsimaisista upseereista.

Vaikka efendi ei varsinaisesti ole käytössä enää hierarkkisena arvonimenä, sana on säilynyt nykyaikaan. Termejä *efendi* ja *efendim* käytetään Turkissa yhä, kun halutaan olla hyvin kohteliaita puhuteltavaa kohtaan.

## Lähteet

## Aiheesta muualla
Combrand

**Combrand** on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee departementin pohjoisosassa Bressuiren kaupungin länsipuolella. Kunnan pinta-ala on 24,6 neliökilometriä ja siellä on arviolta 1&nbsp;168 asukasta (vuonna 2016).

Combrandin lähikunnat ovat Cerizay (5 km), Mauléon (10 km) ja Bressuire (18 km). Kunnassa on puunjalostusteollisuutta ja yhteensä noin 250 teollista työpaikkaa.

## Lähteet

## Aiheesta muualla
Coulon (Deux-Sèvres)

**Coulon** on Ranskan kunta Deux-Sèvresin departementissa Poitou-Charentesin hallintoalueella. 30 neliökilometrin laajuisessa kunnassa oli vuoden 2012 väestönlaskennassa 2&nbsp;238 asukasta.

Coulon on ”vihreäksi Venetsiaksi” kutsutun Marais poitevinin luhtasuoalueen keskus. Alueen kanavat ja kanavien varret ovat suosittua vene- ja polkupyöräretkien reittejä. Coulon on valittu kauneimpien ranskalaiskylien *[[Les Plus Beaux Villages de France]]* -järjestön jäseneksi.

Coulon kuuluu Niortin kaupungin ympärille syntyneeseen 45 kunnan muodostamaan taajamakuntaan *Communauté d’agglomération du Niortais* (CAN).

## Lähteet

## Aiheesta muualla
Coulonges-sur-l’Autize

**Coulonges-sur-l’Autize** on Ranskan kunta Deux-Sèvresin departementissa Poitou-Charentesin hallintoalueella. 18,9 neliökilometrin laajuisessa kunnassa oli vuoden 2019 väestönlaskennassa 2&nbsp;355 asukasta.

Kunnassa on 23 nimettyä paikkaa (): Les Ajoncs Morelles, Badorit, Bel'Air, Les Bourlottières, Champ Maçon, La Chaussée, Chauvin, Les Fontenelles, La Grande Cheminée, La Grille, Le Hameau de Sousigné, le Hameau du Pairé, La Marzelle, Magné, La Patte à l'Oie, La Pierre aux Chauliers, Pilorges, Le Pré gelot, Rochefort, La Richardière, Les Rondais, Sezais, Tourteron ja Le Vignaud.

Château de Coulonges-sur-l’Autize on renessanssilinna 1400-luvulta.

## Lähteet
Coulonges-Thouarsais

**Coulonges-Thouarsais** on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee departementin pohjoisosassa Bressuiren ja Thouarsin kaupunkien välissä. Kunnan pinta-ala on 17,3 neliökilometriä ja siellä on arviolta 430 asukasta (vuonna 2016). 

## Lähteet

## Aiheesta muualla
Knäredin rauha

**Knäredin rauha** 20. tammikuuta 1613 päätti Ruotsin ja Tanska-Norjan välillä käydyn Kalmarin sodan. Rauhanehdot olivat pääpiirteissään seuraavat:

* Ruotsi luopui vaatimuksistaan Soneburgin linnaan Viron Saarenmaalla.
* Tanska-Norjan kuningas sai oikeuden käyttää Ruotsin "kolmea kruunua" vaakunassaan. Hän ei kuitenkaan voinut vaatia Ruotsin valtaistuinta.
* Ruotsin oli maksettava miljoona riikintaaleria hopeassa saadakseen takaisin Älvsborgin linnan (ns. 'Älvsborgin lunnaat').
* Jos lunnaita ei maksettaisi kuuden vuoden kuluessa, Tanska-Norja saisi pitää Älvsborgin ja seitsemän sitä ympäröivää Länsi-Götanmaan pitäjää. Lunnaiden maksuaikana Älvsborgin asukkaat olisivat kuitenkin Ruotsin lain ja kirkkohallinnon alaisia.
* Ruotsi luopui kaikista oikeuksistaan Jäämeren rannikolla Tiitisvuonon ja Varanginvuonon välillä asuvien saamelaisten verotukseen ja hallintaan.
* Ruotsin ja Tanska-Norjan välille palautettiin tullivapaus, lukuun ottamatta alkoholijuomia.
* Ruotsi ei saanut häiritä kaupankäyntiä Puolan Itämeren satamissa.
* Ruotsin oli palautettava sodan aikana valloittamansa Jämtlannin ja Härjedalenin maakunnat Tanska-Norjalle.
* Tanska-Norjan oli palautettava sodan aikana valloittamansa Kalmarin kaupunki ja Öölannin saari Ruotsille.

Rauhaa solmittaessa tanskalaiset olivat täysin vakuuttuneita että köyhä Ruotsi ei kykenisi maksamaan Älvsborgin lunnaita ja että he siis saisivat pitää alueen pysyvästi. Ruotsi kuitenkin onnistui lunnaiden maksussa keräämällä jokaiselta kansalaiselta lisäveron.

Suomen kannalta kohtalokasta rauhanteossa oli se, että keskiajalta periytyneet oikeudet Jäämeren rannikkoon menetettiin. Vaikka Tanska-Norja myöhemmin lyötiin perusteellisesti Brömsebron rauhaan 1645 ja Roskilden rauhaan 1658 päättyneissä sodissa, suuria aluevoittoja muualta saanut Ruotsi ei enää välittänyt vaatia näitä oikeuksia takaisin.

## Lähteet
Georges Wolinski

**Georges Wolinski** (28. kesäkuuta 1934 Tunis – 7. tammikuuta 2015 Pariisi) oli ranskalainen sarjakuva- ja pilapiirtäjä. Hän kuoli tammikuussa 2015 *[[Charlie Hebdo]]* -lehden toimitukseen tehdyssä hyökkäyksessä. Wolinski syntyi Ranskan Tunisiassa ranskalais-italialaisen äidin ja puolanjuutalaisen isän lapsena ja muutti toisen maailmansodan jälkeen perheensä mukana Pariisiin, jossa hän opiskeli arkkitehtuuria vuodesta 1952 lähtien. 

Vuonna 1960 *Charlie Hebdonin* edeltäjä pilalehti *Hara-Kiri* alkoi julkaista Wolinskin poliittisia ja eroottisia piirroksia. Pariisin opiskelijamellakoiden yhteydessä vuonna 1968 hän perusti yhdessä sarjakuvapiirtäjä Sinén kanssa satiirilehti *L’Enragén*. *Hara-Kirin*, *Charlie Hebdon* ja *L’Enragén* lisäksi Wolinskin piirroksia ovat julkaisseet muun muassa Ranskan kommunistisen puolueen päivälehti *[[L’Humanité]]* sekä viikkolehti *[[Paris Match]]*.

Wolinski laati käsikirjoituksen Georges Pichardin piirtämään eroottissävytteiseen sarjakuvaan *[[Paulette (sarjakuva)|Paulette]]*, jota julkaistiin yhden albumin verran myös Suomessa vuonna 1975. *Paulettea* julkaistiin suomeksi myöhemmin 1980-luvulla myös *[[Tapiiri (lehti)|Tapiiri]]*-lehdessä.

Wolinski kuoli Charlie Hebdon iskussa 2015.

## Suomennetut julkaisut
* 

## Lähteet
*Georges Wolinski Lambiek Comiclopedia.  

### Viitteet

## Aiheesta muualla
* Georges Wolinskin muistokirjoitus Helsingin Sanomissa [Internet Archive]

* Nostalginen sarjakuva-albumikatsaus. Hapatus, 7.12.2013.
Courlay

**Courlay** on Ranskan kunta Deux-Sèvresin departementissa Uuden-Akvitanian hallintoalueella. Sen pinta-ala on 29,5 neliökilometriä ja siellä on arviolta 2&nbsp;454 asukasta (vuonna 2016).

Kunta sijaitsee noin 10 kilometrin päässä Bressuiresta. Se kuuluu kaupungin ympärille syntyneeseen 44 kunnan muodostamaan taajamakuntaan *Communauté d’agglomération du Bocage bressuirais*.

## Lähteet

## Aiheesta muualla
La Crèche

**La Crèche** on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin koillispuolella. Kunnan pinta-ala on 34,5 neliökilometriä ja siellä on arviolta 5&nbsp;576 asukasta (vuonna 2016).

La Crèchen kunta muodostettiin 1960-luvulla kunnista Saint-Carlaix, Breloux-La Crèche ja Chavagné.

1980-luvulla Pariisin ja Bordeaux’n välinen valtatie A10 rakennettiin kulkemaan La Crèchen kautta, mikä on vilkastuttanut kunnan elinkeinoelämää ja lisännyt asukasmäärää.

## Lähteet

## Aiheesta muualla
Échiré

**Échiré** on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 31,0 neliökilometriä ja siellä on arviolta 3&nbsp;337 asukasta (vuonna 2016).

Échiré kuuluu Niortin kaupungin ympärille syntyneeseen 45 kunnan muodostamaan taajamakuntaan *Communauté d’agglomération du Niortais* (CAN). Kunta sijaitsee kymmenisen kilometriä Niortista pohjoiseen Parthenayn kaupunkiin johtavan tien varrella.

## Lähteet

## Aiheesta muualla
Épannes

**Épannes** on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin kaupungin lounaispuolella. Kunnan pinta-ala on 8,0 neliökilometriä ja siellä on arviolta 856 asukasta (vuonna 2016). Épannes kuuluu Niortin kaupungin ympärille syntyneeseen 45 kunnan muodostamaan taajamakuntaan *Communauté d’agglomération du Niortais* (CAN).

Èpannesin lähellä on Marais poitevinin laaja suoalue.

## Lähteet

## Aiheesta muualla
Exireuil

**Exireuil** on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 21,1 neliökilometriä ja siellä on arviolta 1&nbsp;585 asukasta (vuonna 2016).

Maatalousvaltainen kunta sijaitsee aivan Saint-Maixent-l’Écolen kaupungin koillispuolella.

## Lähteet

## Aiheesta muualla
Janne Lehmusvuo

**Janne Petri Lehmusvuo** (s. 28. lokakuuta 1967 Helsinki) on suomalainen ohjaaja, lavastaja ja käsikirjoittaja.
 
Lehmusvuo kirjoitti ylioppilaaksi 1986. Opiskeltuaan Moskovassa oopperanohjaajaksi, hän sai teatteritaiteen maisterin tutkinnon vuonna 1994.
 
Suomen kansallisooppera, Savonlinnan oopperajuhlat, Ooppera Skaala sekä useat oopperayhdistykset ovat työllistäneet Lehmusvuota parin vuosikymmenen ajan.
 
Lehmusvuon ohjauksessa on syntynyt uudenlaista oopperaa, jossa sovinnaisia rajoja rikkomalla ja uusia aihepiirejä ennakkoluulottomasti käyttämällä, on tavoitettu katsojia perinteisen oopperayleisön ulkopuolelta.

## Lähteet
Faye-l’Abbesse

**Faye-l’Abbesse** on Ranskan kunta Deux-Sèvresin departementissa Poitou-Charentesin hallintoalueella. 23 neliökilometrin laajuisessa kunnassa oli vuoden 2012 väestönlaskennassa 1&nbsp;040 asukasta.

Kunta sijaitsee Bressuiresta Châtellerault’hon johtavan tien 725 varrella departementin pohjoisosassa. Se kuuluu Bressuiren kaupungin ympärille syntyneeseen 44 kunnan ja 25&nbsp;000 asukkaan muodostamaan taajamakuntaan *communauté d'agglomération du Bocage bressuirais* (CA2B).

## Lähteet
Faye-sur-Ardin

**Faye-sur-Ardin** on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee departementin pääkaupungin Niortin pohjoispuolella. Kunnan pinta-ala on 15,0 neliökilometriä ja siellä on arviolta 623 asukasta (vuonna 2016).

## Lähteet

## Aiheesta muualla
Peder Skram -luokka

**Peder Skram -luokka** oli Tanskan laivaston kahden fregatin muodostama alusluokka.

## Alukset
Alukset on nimetty tanskalaisten amiraalien mukaan. 

### Lähteet
*

### Viitteet
Ihmisen ääni (kirja)

**Ihmisen ääni** (*Parole d'homme*) on ranskalaisen kirjailijan Roger Garaudyn vuonna 1975 ilmestynyt teos. Sen on suomentanut Taisto Nieminen ja suomennoksen julkaissut vuonna 1976 WSOY.
La Forêt-sur-Sèvre

**La Forêt-sur-Sèvre** on Ranskan kunta Deux-Sèvresin departementissa Uuden-Akvitanian hallintoalueella. Sen pinta-ala on 55,9 neliökilometriä ja siellä on arviolta 2&nbsp;337 asukasta (vuonna 2016).

La Forêt-sur-Sèvre kuuluu Bressuiren kaupungin ympärille syntyneeseen 45 kunnan muodostamaan taajamakuntaan *communauté d'agglomération du Bocage bressuirais* (CA2B). Kunnan läpi virtaa Loiren sivujoki Sèvre Nantaise.

Vuoden 1973 alusta La Forêt-sur-Sèvren kuntaan liitettiin myös Montigny, La Ronde ja Saint-Marsault.

## Lähteet

## Aiheesta muualla
Organonikkeliyhdisteet

**Organonikkeliyhdisteet** ovat organometalliyhdisteitä, jotka sisältävät nikkelin ja hiilen välisen kovalenttisen sidoksen. Organonikkeliyhdisteitä käytetään katalyytteinä ja monet niistä ovat myös tärkeitä välituotteita reaktioissa.

## Ominaisuudet ja valmistus
Nikkeli voi esiintyä organometalliyhdisteissään joko hapetusluvulla 0 tai +II. Yksinkertaiset organonikkelit, joissa orgaaninen ryhmä on alkyyli- tai aryyliryhmä eivät ole stabiileja ellei hiilivetyryhmä kykene luovuttamaan π-sidoksella elektroneja nikkelin d-orbitaaleille, esimerkiksi poikkeuksellisen stabiili yksinkertainen organonikkeliyhdiste on bis(trifenyylimetyyli)nikkeli. Sen sijaan esimerkiksi dimetyylinikkeli hajoaa yli –130 °C:n lämpötilassa. Alkyyli- tai aryylinikkeliyhdisteitä voidaan stabiloida, jos nikkeliatomi on koordinoitunut alkyyli- tai aryyliryhmien lisäksi elektroneja luovuttavan ligandin kuten bipyridiinin tai fosfiiniligandin kuten trifenyylifosfiinin.

Yksinkertaisia alkyylinikkeliyhdisteitä stabiilimpia ovat alkeenien ja alkyynien kanssa muodostuvat yhdisteet, joissa metalli on sitoutunut π-sidoksella yhteen tai useampaan orgaaniseen ligandiin. Stabiileja ovat muun muassa kompleksit 1,5-syklo-oktadieenin ja allyylisten yhdisteiden kanssa esimerkiksi bis(η3-allyyli)nikkeli sekä metalloseeneihin kuuluva nikkeloseeni. Alkeenit ja alkyynit muodostavat kompleksin, jonka haptisuus on 2. Allyyliset kompleksit ovat trihaptisia ja nikkeloseenin syklopentadienyyliligandit ovat pentahaptisia. Organonikkeliyhdisteisiin kuuluu myös nikkelikarbonyyli ja sen johdannaiset.

Eräitä organonikkeliyhdisteitä voidaan valmistaa orgaanisen halogenidin ja nikkelimetallin välisellä reaktiolla. Tyypillisempi tapa on kuitenkin vaihtometallointireaktiot muiden organometalliyhdisteiden kuten Grignard-reagenssien kanssa, jossa nikkelin lähteenä toimii nikkelibromidi, ja ligandinvaihtoreaktio bis(syklo-oktadieeni)nikkeli(0):n tai nikkeliasetoasetonaatin ja alkeenin kanssa.

Nikkelikarbonyyliä ja sen johdannaisia käytetään muun muassa alkeenien isomerointi- ja polymerointikatalyytteinä. Bis(η3-allyyli)nikkeliä käytetään katalyyttinä valmistettaessa butadieenistä syklo-oktatetraeeniä tai bentseeniä

## Lähteet
Antonio Sanabria

**Arnaldo Antonio "Tonny" Sanabria Ayala** (s. 4. maaliskuuta 1996 San Lorenzo) on paraguaylainen jalkapalloilija, pelipaikaltaan hyökkääjä. Hän on edustanut tammikuusta 2021 alkaen italialaista Torinoa. Hän on pelannut Espanjassa ja Italiassa yhteensä toistakymmentä vuotta.

## Seurajoukkueura

Sanabrian ensimmäinen seura oli paraguaylainen Cerro Porteño. Hän muutti perheineen Espanjaan vuonna 2007 ja liittyi CF Blanca Suburin joukkueeseen. Sieltä Sanabria siirtyi FC Barcelonaan 13-vuotiaana vuonna 2009. Hän nousi Barcelonan B-joukkueeseen kaudeksi 2013–2014 ja pelasi syyskauden aikana kymmenen Segunda Divisiónin ottelua, joissa hän teki kolme maalia.

Tammikuussa 2014 Sanabria siirtyi Italian Serie A:n US Sassuolo Calcioon 4,5 miljoonan euron siirtosummalla. Hän pelasi kevätkauden aikana kaksi sarjaottelua. Ensiesiintymisensä pääsarjatasolla Sanabria teki 23. maaliskuuta, kun Sassuolo hävisi vieraissa Udinese Calciolle maalein 0–1. Hän tuli ottelussa kentälle 71. minuutilla Davide Biondinin tilalle.

Heinäkuussa 2014 niin ikään Serie A:ssa pelaava AS Roma hankki Sanabrian 2,4 miljoonalla eurolla. Hän pelasi Roman edustusjoukkueessa vain kaksi liigaottelua ja siirtyi Espanjaan ensin kaudeksi 2015–2016 lainalle Sporting Gijóniin ja sen jälkeen  Real Betisin omistukseen. Italiaan hän palasi tammikuussa 2019 lainasopimuksella Genoan joukkueeseen, jossa hän viipyi 1,5 kautta. Hän siirtyi tammikuussa 2021 Torinoon.

## Maajoukkueura

Sanabria teki ensiesiintymisensä Paraguayn maajoukkueessa 17-vuotiaana 14. elokuuta 2013, kun joukkue pelasi 3–3-tasapelin Saksan kanssa. Hän pelasi kaksi ottelua vuoden 2016 Copa Américassa. Hän on vuoden 2023 loppuun mennessä pelannut 32 A-maaottelua ja tehnyt niissä kolme maalia.

## Lähteet
Hannu Tsupari

**Hannu Tsupari** (s. 1954) oli Varkauden kaupunginjohtaja vuosina 2007–2021. Hän jäi tehtävästään eläkkeelle vuoden 2021 lopussa. Varkauden kaupunginvaltuuston valitessa kaupunginjohtajan vuonna 2006 hän voitti Juankosken kaupunginjohtajan Petri Kangasperkon äänin 22–21. Tsupari kannattaa kuntaliitoksia Varkauden seudulla.

Tsupari oli SDP:n ehdokkaana vuoden 2022 aluevaaleissa. Hän tuli valituksi 2&nbsp;401 äänellä Pohjois-Savon aluevaltuustoon.

Tsupari on pitkäaikainen Suomi–Venäjä-seuran aktiivi.

## Lähteet

## Aiheesta muualla
* Paluu juurille. Varkaus-seura 2006. PDF.
La Ferrière-en-Parthenay

**La Ferrière-en-Parthenay** on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 29,1 neliökilometriä ja siellä on arviolta 804 asukasta (vuonna 2016).

Kunta sijaitsee departementin itäreunalla. Tie 149 Poitiers’ta Nantesiin kulkee sen kautta naapuridepartementti Vienneen.

## Lähteet

## Aiheesta muualla
Fontenille-Saint-Martin-d’Entraigues

**Fontenille-Saint-Martin-d’Entraigues** on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 15,1 neliökilometriä ja siellä on arviolta 553 asukasta (vuonna 2016).

Departementin hallintokaupunki Niort sijaitsee 36 kilometrin ja kantonin keskuspaikka Chef-Boutonne viiden kilometrin päässä. Kunnan läpi kulkee Boutonnejoki, ja kunnan kyliä ovat Fontenille, Saint Martin d’Entraigues, Couturette ja Rhy.

## Lähteet

## Aiheesta muualla
La Foye-Monjault

**La Foye-Monjault** on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee departementin eteläosassa Niortin lounaispuolella. Kunnan pinta-ala on 19,1 neliökilometriä ja siellä on arviolta 836 asukasta (vuonna 2016).

## Lähteet

## Aiheesta muualla
Thomas Mäkinen

**Thomas Mäkinen** (s. 30. tammikuuta 1997 Maarianhamina) on suomalainen jalkapalloilija, joka edustaa Veikkausliigassa pelaavaa IFK Mariehamnia. Hän on pelipaikaltaan keskikenttäpelaaja.

Mäkinen oli IFK Mariehamin edustusjoukkueen kokoonpanossa Veikkausliigassa kerran kaudella 2013. 7. helmikuuta 2014 hän teki maalin, kun IFK voitti Liigacupissa Turun Palloseuran vieraskentällä 2–0. Ensiesiintymisensä pääsarjatasolla hän teki 31. elokuuta 2014, kun IFK voitti kotonaan Myllykosken Pallo -47:n maalein 3–1. Mäkinen tuli ottelussa kentälle aivan sen lopussa David Ramadingayen tilalle. Hän oli kaudella 2014 myös Kakkosessa pelaavan farmiseura Ekenäs IF:n mukana, mutta sai EIF:ssä peliaikaa vain sen Kolmosessa pelaavassa kakkosjoukkueessa EIF/Akademissa.

## Lähteet

## Aiheesta muualla
François (Deux-Sèvres)

**François** on Ranskan kunta Deux-Sèvresin departementissa Poitou-Charentesin hallintoalueella. 9,4 neliökilometrin laajuisessa kunnassa oli vuoden 2019 väestönlaskennassa 953 asukasta.

## Lähteet
Gregory Mangano

**Gregory ”Greg” Mangano** (s. 28. lokakuuta 1989) on pelaajauransa lopettanut yhdysvaltalainen koripalloilija, pelipaikaltaan laituri. Mangano pelaa kaudella 2020–2021 Korisliigaa suomalaisessa KTP-Basketissa. Ennen Suomea Mangano pelasi kotimaansa lisäksi myös Romaniassa, Espanjassa, Turkissa, Saksassa ja Japanissa.

Kesäkuussa 2015 Mangano teki sopimuksen belgialaisen Kangoeroes Basket Willebroekin kanssa.

Mangano voitti Kauhajoen Karhussa kaksi Suomen-mestaruutta kausien 2017–2018 ja 2018–2019 päätteeksi. Kauden 2018–2019 jälkeen hän suuntasi Japaniin, josta palasi takaisin Suomeen syksyllä 2020 liityttyään KTP-Basketin vahvuuteen.

## Tilastot
### Runkosarja (kansalliset pääsarjat)

### Pudotuspelit (kansalliset pääsarjat)

* *O&nbsp;= ottelut, 2p&nbsp;% = kahden pisteen heittojen onnistumisprosentti, 3p&nbsp;% = kolmen pisteen heittojen onnistumisprosentti, 1p&nbsp;% = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo*

## Lähteet
Fressines

**Fressines** on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee departementin pääkaupungin Niortin itäpuolella. Kunnan pinta-ala on 9,6 neliökilometriä ja siellä on arviolta 1&nbsp;658 asukasta (vuonna 2016).

Kirjailija Pierre Moinot (1920–2007) oli syntyisin Fressinestä.

## Lähteet

## Aiheesta muualla
Geay (Deux-Sèvres)

**Geay** on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Bressuiren kaupungin koillis- ja Thouarsin lounaispuolella. Kunnan pinta-ala on 19,3 neliökilometriä ja siellä on arviolta 319 asukasta (vuonna 2016).

Geay kuuluu Bressuiren kaupungin ympärille muodostuneeseen 44 kunnan taajamakuntaan *Communauté d'agglomération du Bocage bressuirais* (CA2B).

## Lähteet

## Aiheesta muualla
Change (Hotel FM:n kappale)

**Change** on Hotel FM:n esittämä kappale, joka edusti Romaniaa vuoden 2011 Eurovision laulukilpailussa Düsseldorfissa, Saksassa. Kappaleen on säveltänyt Gabriel Băruţă ja sanoittanut Băruţă ja Alexandra Ivan. Kappale on pop-musiikkia.

Kappale selviytyi toisesta semifinaalista finaaliin oltuaan semifinaalissa neljäs 111 pisteellä. Finaalissa Romania sijoittui sijalle 17 saavutettuaan 77 pistettä. Change sai sekä Italialta että Moldovalta täydet 12 pistettä.

## Lähteet
Devonne Giles

**Devonne Giles** (s. 21. heinäkuuta 1983 Newark, New Jersey) on yhdysvaltalainen kilpauransa päättänyt koripalloilija, pelipaikaltaan sentteri. Hän pelasi urallaan muun muassa Suomen ja Alankomaiden pääsarjoissa sekä eurooppalaisissa seurajoukkuekilpailuissa.

## Ura

Giles pelasi yliopistokoripalloa Texas Techin joukkueessa kaksi kautta vuosina 2003–2005 yltäen Big Ten -konferenssin tilastojen kärkisijoille muun muassa heitontorjunnoissa.

Yhdysvalloista Giles siirtyi Eurooppaan, missä hän pelasi aluksi useamman kauden ajan Alankomaissa ja yhdellä kaudella myös EuroChallengea. Sen jälkeen hän pelasi Ranskassa ja Unkarissa. Kaudeksi 2012–2013 Giles siirtyi Suomen pääsarjassa pelanneeseen KTP-Basketiin, joka ylsi kauden päätteeksi SM-hopealle. Giles pelasi hopeakaudella runkosarjassa 16,6 pisteen, 9,1 levypallon ja 1,0 heitontorjunnan keskiarvoilla. Kauden 2013–2014 Giles pelasi Japanissa ja seuraavat kaksi kautta Suomessa, ensin Kauhajoen Karhun ja sitten KTP:n joukkueessa. KTP osallistui kaudella 2015–2016 myös Europe Cupiin. Kauden 2016–2017 Giles aloitti slovakialaisessa BC Prievidzassa jossa pelasi myös Europe Cupia. Kevääksi 2017 hän palasi Karhuun.

Syyskuussa 2017 Giles palasi jälleen Korisliigaan ja Toiviaisen valmennukseen, tällä kertaa Tampereen Pyrintöön. Gilesin kauden 2017–2018 parhaat piste- ja levypallolukemat (25/15) syntyivät 21. lokakuuta 2017 Vilpasta vastaan. Runkosarjan päätösottelussaan hän teki kautensa toisen tupla-tuplan. Giles ei Aamulehden arvion mukaan ollut Pyrinnössä enää edellisten Korisliiga-kausiensa tasolla mutta toi joukkueeseen kokemuksellaan rauhallisuutta. Pyrintö eteni runkosarjasta pudotuspeleihin joissa hävisi heti puolivälierissä lopulta mestaruuden voittaneelle Karhulle.

## Saavutukset
* SM-hopeaa 2013

## Pelityyli ja ominaisuudet

Giles tunnettiin tasaisen varmana pelaajana: hänen uransa keskiarvot vaihtelivat tyypillisesti 13-16 pisteen ja 7-9 levypallon välillä. Senttereille tyypillisesti Giles oli kahden pisteen heitoissaan tarkka ja fyysisesti voimakas puolustaja. Tasonsa ja tasaisuutensa vuoksi Giles oli valmentaja Sami Toiviaisen mukaan Korisliiga-urallaan sarjan arvostetuimpia korinaluspelaajia. Eurobasket.comin mukaan Gilesin syliväli oli kymmenisen senttimetriä tämän pituutta suurempi.

## Lähteet
* Devonne Giles Suomen Koripalloliitto
* Devonne Giles College Stats College Basketball at Sports-Reference.com 

### Viitteet

## Aiheesta muualla
* Devonne Giles basketball profile eurobasket.com
Hold Me

”**Hold Me**” on Fərid Məmmədovin esittämä kappale, jolla hän edusti Azerbaidžania vuoden 2013 Eurovision laulukilpailussa Malmössä, Ruotsissa. Kappaleen on säveltänyt Dimitris Kontopoulos ja sen ovat sanoittaneet John Ballard ja Ralph Charlie Al Fahel. 

Kappale sijoittui toisen semifinaalin ykköseksi 139 pisteellä ja pääsi finaaliin. Finaalissa Məmmədov sijoittui kappaleellaan toiseksi. Edelle jäi vain Tanskan Emmelie de Forest. ”Hold Me” sai kymmeneltä maalta täydet pisteet eli 12 pistettä.

## Lähteet
* http://www.diggiloo.net/?2013az
Serbian alle 20-vuotiaiden jääkiekkomaajoukkue

**Serbian alle 20-vuotiaiden jääkiekkomaajoukkue** edustaa Serbiaa jääkiekon nuorten maailmanmestaruuskilpailuissa ja muissa kansainvälisissä ikäluokan otteluissa. Joukkue perustettiin Serbia ja Montenegron jääkiekkomaajoukkueen hajottua maiden valtioliiton purkamisen seurauksena.

## Sijoitukset maailmanmestaruuskilpailuissa
* 2007 – 2. divisioona, lohko B; 6.
* 2008 – 3. divisioona; 2.
* 2009 – 2. divisioona, lohko A; 5.
* 2010 – 2. divisioona, lohko B; 6.
* 2011 – 3. divisioona; 2.
* 2012 – 2. divisioona, lohko B; 3.
* 2013 – 2. divisioona, lohko B; 3.
* 2014 – 2. divisioona, lohko B; 3.
* 2015 – 2. divisioona, lohko B; 5.
* 2016 – 2. divisioona, lohko B; 3.
* 2017 – 2. divisioona, lohko B; 3.
* 2018 – 2. divisioona, lohko B; 2.
* 2019 – 2. divisioona, lohko B; 1.
* 2020 – 2. divisioona, lohko A; 6.
* 2021 – 2. divisioona, lohko B:n turnaus peruttiin koronaviruspandemian vuoksi.
* 2022 – 2. divisioona, lohko B; 3.
* 2023 – 2. divisioona, lohko B; 3.
* 2024 – 2. divisioona, lohko B; 2.
* 2025 – 2. divisioona, lohko B; 3.
* 2026 – 2. divisioona, lohko B; 4.

## Lähteet
* 

### Viitteet
Hyynilänjärvi

**Hyynilänjärvi** on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.

## Maantiede
Järven pinta-ala on 6,6 hehtaaria ja sen pituus on 450 metriä ja leveys 150 metriä. Järveen laskee pelto-ojia sekä Nurmijoki, joka on Kortejärven laskujoki. Laskujoen kautta purkautuvat koko Kortejärven valuma-alueen 24&nbsp;km² sadanta. Sen luusua sijaitsee järven kaakkoisrannalla, josta saa alkunsa 800 metriä pitkä laskujoki Hyynilänjokeen. Hyynilänjoen nisistössä yhtymäkohdan yläpuolista jaksoa kutsutaan Hiusjoeksi ja alapuolista jaksoa Karinjoeksi.

Järven rantaviiva on 1,1 kilometriä pitkä ja ranta on pääosin peltoa, jota viljelevät Hyynilän kylän asukkaat.

## Lähteet
Nick Nieland

**Nicholas ”Nick” Nieland** (s. 31. tammikuuta 1972 Truro) on brittiläinen keihäänheittäjä. Nielandin ennätys on vuonna 2000 Birminghamissa heitetty 85,09. Nieland on 190 senttimetriä pitkä ja painaa 100 kilogrammaa.

Nieland on osallistunut urallaan kolmiin kesäolympialaisiin, joissa hän on parhaimmillaan ollut 13. eli ensimmäinen karsiutuja finaalista vuonna 2000 Sydneyssä. MM-kilpailuihin Nieland on osallistunut neljä ja EM-kilpailuihin kaksi kertaa.

Nieland voitti vuonna 2006 kultaa Kansainyhteisön kisoista Melbournesta Englannin väreissä. Hänen voittoheittonsa kantoi tuolloin 80,10 metriä.

## Lähteet
* 
* http://www.european-athletics.org/athletes/group=n/athlete=143277-nieland-nick/index.html
Frontenay-Rohan-Rohan

**Frontenay-Rohan-Rohan** on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee departementin pääkaupungin Niortin lounaispuolella. Kunnan pinta-ala on 33,8 neliökilometriä ja siellä on arviolta 2&nbsp;882 asukasta (vuonna 2016).

Frontenay-Rohan-Rohan kuuluu Niortin kaupungin ympärille syntyneeseen 45 kunnan muodostamaan taajamakuntaan *Communauté d’agglomération du Niortais* (CAN). Kunta sijaitsee lähellä Marais poitevinin suurta suoaluetta.

## Lähteet

## Aiheesta muualla
Love Me Again

**Love Me Again** on brittiläisen laulaja-lauluntekijä John Newmanin single hänen ensimmäiseltä albumiltaan Tribute. Kappaleen ovat tehneet Newman itse ja Steve Booker. Kappaleen kesto on kolme minuuttia ja 54 sekuntia. 

Love Me Again saavutti suurta menestystä ja oli kolmessa maassa viikon suosituin kappale vuosina 2013-2014. Useissa maissa albumin Tribute toinen single myi myös kultaa sekä platinaa. Myös Suomen radiossa kappale kuului usein vuosien 2013 ja 2014 aikana. Kappaleen musiikkivideon ovat tuottaneet kappaletta myös tekemässä ollut Steve Booker ja Mike Spencer.

Love Me Again pääsi myös EA Sportsin suositun jalkapallopelin *[[FIFA 14|FIFA 14:n]]* soundtrackille ja vuonna 2014 valmistuneeseen elokuvaan *[[Edge of Tomorrow]]*.

## Lähteet
* http://www.metrolyrics.com/love-me-again-lyrics-john-newman.html 
* https://fi-fi.facebook.com/UniversalMusicFinland/posts/10151387565612537
Glénay

**Glénay** [glenɛ] on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 21,1 neliökilometriä ja siellä on arviolta 568 asukasta (vuonna 2016).

Kunta sijaitsee kymmenisen kilometriä koilliseen Bressuirestä, saman verran länteen Airvault’sta ja noin 20 kilometriä etelään Thouarsista. Thouaretjoki virtaa kunnan läpi etelästä pohjoiseen. Kunnan kyliä ovat keskustan lisäksi Soussigny, Biard, Valigny, Beaumont ja Orbigny.

## Lähteet

## Aiheesta muualla
Kortejärvi (Hyynilä)

**Kortejärvi** on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.

## Maantiede
Järven pinta-ala on 88,7 hehtaaria ja sen pituus on 2,6 kilometriä ja leveys 1,3 kilometriä. Järveen laskee sekä metsä- että pelto-ojia. Pikku-Hyynilän kylässä Äimänpohjan lahteen laskee Alisen Äimäjärven ja Ylisen Äimäjärven yhteinen laskuoja. Kortejärven kylän eli järven koillispuolelta laskee Pohjasjärven, Tyynysjärven ja Ruskeenjärven yhteinen laskuoja Niuranlahteen. Kortejärven luusua sijaitsee järven kaakkoisrannalla Talvisuonlahdessa, josta saa alkunsa 3,5 kilometriä pitkä Nurmijoki, joka laskee Hyynilänjärveen.

Järven rantaviiva on 7,8 kilometriä pitkä ja ranta on puoliksi moreenipohjaista metsämaastoa ja puoliksi peltomaata. Järven rannoilla on Pikku-Hyynilän ja Kortejärven kylien asutusta ja loma-asutusta.

## Historiaa
Vuoden 1855−56 Kalmbergin kartastossa järven nimi kirjoitettiin "Kordesjärvi".

## Lähteet
Taiwanin alle 20-vuotiaiden jääkiekkomaajoukkue

**Taiwanin alle 20-vuotiaiden jääkiekkomaajoukkue** edustaa Taiwania jääkiekon nuorten maailmanmestaruuskilpailuissa.

## Sijoitukset
* 2010 – 3. divisioona; 5.
* 2011 – 3. divisioona; 7.
* 2017 – 3. divisioona; 7.
* 2018 – 3. divisioonan karsinnat; 2.
* 2019 – 3. divisioona; 6.
* 2020 – 3. divisioona; 7.
* 2021 – 3. divisioonan turnaus peruttiin koronaviruspandemian vuoksi.
* 2022 – 3. divisioona; 1.
* 2023 – 2. divisioonan B-lohko; 5.
* 2024 – 2. divisioonan B-lohko; 6.
* 2025 – 3. divisioonan A-lohko; 2.
* 2026 – 3. divisioonan A-lohko; 1.

## Lähteet
* 

### Viitteet
Israelin alle 20-vuotiaiden jääkiekkomaajoukkue

**Israelin alle 20-vuotiaiden jääkiekkomaajoukkue** edustaa Israelia jääkiekon nuorten maailmanmestaruuskilpailuissa. Se on osallistunut maailmanmestaruuskilpailuihin ensi kerran vuonna 1997, jolloin joukkue sijoittui kolmannen divisioonan viidenneksi.

## Sijoitukset maailmanmestaruuskilpailuissa
* 1997 – 3. divisioona; 5.
* 2016 – 3. divisioona; 4.
* 2017 – 3. divisioona; 5.
* 2018 – 3. divisioona; 1.
* 2019 – 2. divisioona, B-lohko; 5.
* 2020 – 2. divisioona, B-lohko; 6.
* 2022 – 3. divisioona; 4.
* 2023 – 3. divisioona; 2.
* 2024 – 3. divisioona, A-lohko; 1.
* 2025 – 2. divisioona, B-lohko; 2.
* 2026 – 2. divisioona, B-lohko; 3.

## Lähteet
* 

### Viitteet
KDM Peder Skram (F352)

**KDM Peder Skram** (runkonumero F352) oli Tanskan laivaston Peder Skram -luokan fregatti.

## Valmistus

Alus tilattiin Halsingörin telakalta, missä köli laskettiin 25. syyskuuta 1964. Alus laskettiin vesille 2. toukokuuta 1965 ja valmistui 25. toukokuuta 1966.

## Palvelus
Alus modernisoitiin kesäkuusta 1977 kesäkuuhun 1979 Helsingörin telakalla, jolloin se muutettiin ohjusfregatiksi. Muutostöiden jälkeen aluksen uppouma nousi 2&nbsp;425 tonniin. Sen aseistuksesta poistettiin toinen 127 millimetrin tykkitorni ja sille asennettiin kaksi neljän ohjuksen Harpoon-merimaaliohjuksen laukaisualustaa, yksi Mk29 Sea Sparrow -ilmatorjuntaohjuksen laukaisualusta, jossa kahdeksan ohjusta. Muutostöiden jälkeen aluksen miehistötarve laski ainoastaan kahdella.

Alus poistettiin palveluksesta 5. heinäkuuta 1990. Se myytiin 7. huhtikuuta 1992 kontra-amiraali J. F. Borkin johtamalle ryhmälle, joka suunnitteli aluksen museoimista.

## Lähteet

*

### Viitteet
Ylinen Äimäjärvi

**Ylinen Äimäjärvi** on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.

## Maantiede
Järven pinta-ala on 3,7 hehtaaria ja sen pituus on 450 metriä ja leveys 150 metriä. Järveen ei laske ojia eikä sillä ole laskuojaa. Viereinen Alinen Äimäjärvi sijaitsee samassa painaumassa, joten sinne sadeveden ylijään suotuu maan ja suon läpi. Järven rantaviiva on 1,0 kilometriä pitkä ja ranta on pääosin moreeni- ja kalliopohjaista metsämaastoa. Rannalla on yksi loma-asunto, jolle johtaa tie Pikku-Hyynilän kylästä

## Lähteet
Gourgé

**Gourgé** on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Parthenayn kaupungin koillispuolella. Kunnan pinta-ala on 50,4 neliökilometriä ja siellä on arviolta 965 asukasta (vuonna 2016).

Kunnan alueella kulkevat Loiren sivujoki Thouet ja sen sivujoki Cébron omine sivujokineen. Kunnan keskustasta on noin 11 kilometriä sekä Parthenayn että Airvault’n keskustaan.

## Lähteet

## Aiheesta muualla
Belgian alle 20-vuotiaiden jääkiekkomaajoukkue

**Belgian alle 20-vuotiaiden jääkiekkomaajoukkue** edustaa Belgiaa jääkiekon nuorten maailmanmestaruuskilpailujen 2. divisioonassa ja muissa kansainvälisissä ikäluokan otteluissa. 

Joukkueen päävalmentaja on belgialainen Gilbert Paelinck apuvalmentajanaan suomalais-belgialainen Sami Lipsonen. 

## Sijoitukset maailmanmestaruuskilpailuissa

* 1979 – B-sarja; 8.
* 1980–1983 – Ei osallistunut
* 1984 – C-sarja, 5.
* 1985 – C-sarja; 3.
* 1986 – C-sarja; 6.
* 1987 – Ei osallistunut
* 1988 – C-sarja; 8.
* 1989–2002 – Ei osallistunut
* 2003 – 3. divisioona; 2.
* 2004 – 2. divisioona, ryhmä A; 5.
* 2005 – 2. divisioona, ryhmä B; 6.
* 2006 – Ei osallistunut
* 2007 – 3. divisioona; 2.
* 2008 – 2. divisioona, ryhmä A; 4.
* 2009 – 2. divisioona, ryhmä A; 4.
* 2010 – 2. divisioona, ryhmä B; 4.
* 2011 – 2. divisioona, ryhmä A; 4.

* 2012 – 2. divisioona, ryhmä B; 4.
* 2013 – 2. divisioona, ryhmä B; 6.
* 2014 – 3. divisioona; 1.
* 2015 – 2. divisioona, ryhmä B; 4.
* 2016 – 2. divisioona, ryhmä B; 4.
* 2017 – 2. divisioona, ryhmä B; 4.
* 2018 – 2. divisioona, ryhmä B; 4.
* 2019 – 2. divisioona, ryhmä B; 4.
* 2020 – 2. divisioona, ryhmä B; 5.
* 2021 – 2. divisioona, ryhmä B; Turnaus peruttiin koronaviruspandemian vuoksi.
* 2022 – 2. divisioona, ryhmä B; 4.
* 2023 – 2. divisioona, ryhmä B; 2.
* 2024 – 2. divisioona, ryhmä B; 5.
* 2025 – 2. divisioona, ryhmä B; 6.
* 2026 – 3. divisioona, ryhmä A; 3.

## Lähteet
* 
### Viitteet
Pohjasjärvi (Sastamala)

**Pohjasjärvi**  eli **Pohjusjärvi**  on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.

## Maantiede
Järven pinta-ala on 3,4 hehtaaria ja sen pituus on 300 metriä ja leveys 200 metriä. Järveen laskee ympäröiviltä pelloilta pelto-ojia. Sen luusua sijaitsee järven länsirannalla, josta saa alkunsa 1,4 kilometriä pitkä laskuoja Kortejärven Niuranlahteen.

Järven rantaviiva on 0,76 kilometriä pitkä ja ranta on pääosin moreeni- ja kalliopohjaista metsämaastoa. Järven rantoja ei ole rakennettu, mutta sen ympärillä on Lehtikulman ja Kortejärven kylein kulttuurimaisemaa.

## Lähteet
Tyynysjärvi

**Tyynysjärvi** on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.

## Maantiede
Lähes ovaalin muotoisen järven pinta-ala on 8,3 hehtaaria ja sen halkaisija on 400 metriä. Järveen laskee ympäristön peltojen ojia ja sen luusua sijaitsee järven lounaisrannalla, josta saa alkunsa 300 kilometriä pitkä laskuoja, joka yhtyy Kortejärveen laskevaan kokoomaojaan.

Järven rantaviiva on 1,1 kilometriä pitkä ja ranta on pääosin peltoa, metsäistä suota ja moreenikumpu. Kummulla on neljä loma-asuntoa, joille johtaa tiet Kortejärven ja Lehtikulman kylistä.

## Historiaa
Vuoden 1855−56 Kalmbergin kartastossa järven nimi kirjoitettiin "Tynyjärvi".

## Lähteet